32004D0374
L 118/70
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 април 2004 година
относно временното прекратяване на пускането на пазара и вноса на желеобразни продукти в опаковки с малък грамаж, които съдържат следните хранителни добавки: E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 и/или E 418
(нотифицирано под номер C(2004) 1401)
(текст от значение за ЕИП)
(2004/374/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общи принципи и изисквания към законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), изменен с Регламент (ЕО) № 1642/2003 (2), и по-специално член 53, параграф 1 от него,
като има предвид, че:
(1)
Съгласно член 53, параграф 1 от Регламент (ЕО) № 178/2002 Комисията има право временно да прекрати пускането на пазара или използването на определен хранителен продукт, който може да представлява сериозен риск за здравето на човека, когато този риск не може да бъде овладян по задоволителен начин посредством взетите от засегнатата държава-членка мерки.
(2)
Директива 95/2/ЕО на Европейския парламент и на Съвета от 20 февруари 1995 г. относно хранителните добавки, различни от оцветителите и подсладителите (3), последно изменена с Регламент (ЕО) № 1882/2003 (4), разрешава при определени условия използването на следните хранителни добавки в хранителните продукти: E 400 алгинова киселина, E 401 натриев алгинат, E 402 калиев алгинат, E 403 амониев алгинат, E 404 калциев алгинат, E 405 пропан 1,2-диол алгинат, E 406 агар-агар, E 407 карагенан, E 407a преработени водорасли от вида Eucheuma, E 410 брашно от плодове от рожково дърво, E 412 гума гуар, E 413 трагакант, E 414 гума арабика, E 415 гума ксантан, E 417 гума тара и/или E 418 гума джелан.
(3)
Няколко държави-членки предприеха мерки за временна забрана на пускането на пазара или вноса на сладкарски желеобразни изделия с твърда консистенция в опаковки с малък грамаж или в миникапсули от полутвърд материал, съдържанието на които е предназначено да бъде поглъщано наведнъж, под въздействието на натиск върху опаковката с малък грамаж или върху миникапсулата, и които съдържат добавки, производни от водорасли и/или от някои видове гума, по-нататък наричани „желеобразни продукти в опаковки с малък грамаж“. Съответните държави-членки приеха тези мерки, тъй като желеобразните продукти в опаковки с малък грамаж съчетават няколко рискови фактора поради своята консистенция, форма, размер и начин на поглъщане могат да заседнат в гърлото и да предизвикат задушаване. Комисията бе информирана за тези мерки.
(4)
Комисията извърши преглед на данните, предоставени от държавите-членки и от Постоянния комитет по хранителната верига и здравето на животните.
(5)
Информацията, предоставена от държавите-членки, които предприеха мерки на национално ниво, дава основание да се направи заключение, че желеобразните продукти в опаковки с малък грамаж, съдържащи добавки, производни от водорасли и/или от някои видове гума, представляват риск за живота на потребителите. Макар и да е свързан предимно с формата, размера и начина на поглъщане на тези добавки, рискът произтича също така от химическите и физичните свойства на тези добавки, които правят желеобразните продукти в опаковки с малък грамаж още по-опасни за човешкото здраве.
(6)
В настоящия случай поставеното върху етикета предупреждение не е достатъчно, за да се опази човешкото здраве, и по-специално здравето на децата.
(7)
Като се има предвид разнообразието от мерки, които се прилагат от някои държави-членки, и фактът, че някои други държави-членки въобще не са предприели такива, е необходимо да се приемат мерки на ниво Общността, за да се гарантира опазването на човешкото здраве по адекватен начин.
(8)
Необходимо е временно да се прекрати пускането на пазара на желеобразни продукти в опаковки с малък грамаж, които съдържат една или няколко от следните хранителни добавки: E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 и/или E 418, използването на тези добавки в желеобразни продукти в опаковки с малък грамаж, и вносът на желеобразни продукти в опаковки с малък грамаж, които съдържат такива добавки, с цел опазване на човешкото здраве.
(9)
Комисията ще извърши консултации по този въпрос с Европейския орган по безопасността на хранителните продукти, като се има предвид, че той засяга общественото здраве, и въз основа на научното становище на тази организация, Комисията ще даде оценка на настоящото решение и ще прецени дали е необходимо да предложи на Европейския парламент и на Съвета да изменят Директива 95/2/ЕО.
(10)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
За целите на настоящото решение под желеобразни продукти в опаковки с малък грамаж се има предвид сладкарските желеобразни изделия с твърда консистенция, които са в опаковки с малък грамаж или в миникапсули от полутвърд материал, съдържанието на които е предназначено да бъде поглъщано наведнъж под действието на натиск, оказан върху опаковката с малък грамаж или върху миникапсулата, и които съдържат добавки, които са получени от водорасли и/или някои видове гума.
Член 2
1. Прекратява се временно пускането на пазара на желеобразни продукти в опаковки с малък грамаж, които съдържат следните хранителните добавки: E 400 алгинова киселина, E 401 натриев алгинат, E 402 калиев алгинат, E 403 амониев алгинат, E 404 калциев алгинат, E 405 пропан1,2-диол алгинат, E 406 агар-агар, E 407 карагенан, E 407a преработени водорасли от вида Eucheuma, E 410 брашно от плодове от рожково дърво, E 412 гума гуар, E 413 трагакант, E 414 гума арабика, E 415 гума ксантан, E 417 гума тара и/или E 418 гума джелан.
2. Прекратява се временно използването на следните хранителните добавки в желеобразни продукти в опаковки с малък грамаж: E 400 алгинова киселина, E 401 натриев алгинат, E 402 калиев алгинат, E 403 амониев алгинат, E 404 калциев алгинат, E 405 пропан 1,2-диол алгинат, E 406 агар-агар, E 407 карагенан, E 407a преработени водорасли от вида Eucheuma, E 410 брашно от плодове от рожково дърво, E 412 гума гуар, E 413 трагакант, E 414 гума арабика, E 415 гума ксантан, E 417 гума тара и/или E 418 гума джелан.
3. Прекратява се временно вносът на желеобразни продукти в опаковки с малък грамаж, които съдържат следните хранителните добавки: E 400 алгинова киселина, E 401 натриев алгинат, E 402 калиев алгинат, E 403 амониев алгинат, E 404 калциев алгинат, E 405 пропан 1,2-диол алгинат, E 406 агар-агар, E 407 карагенан, E 407a преработени водорасли от вида Eucheuma, E 410 брашно от плодове от рожково дърво, E 412 гума гуар, E 413 трагакант, E 414 гума арабика, E 415 гума ксантан, E 417 гума тара и/или E 418 гума джелан.
Член 3
Адресати на настоящото решение са държавите-членки.
Съставено в Брюксел на 13 април 2004 година.